VENDIM
Nr. 18, datë 20.7.2017

PËR ANËTARËSIMIN NË SKEMËN E SIGURIMIT TË DEPOZITAVE DHE DHËNIEN E CERTIFIKATËS SHOQËRISË SË KURSIM-KREDITIT “UNIFIN”

Këshilli Drejtues i Agjencisë së Sigurimit të Depozitave, në mbështetje të nenit 4, shkronja “a”, të nenit 23, të nenit 52, pika 1, shkronja “p”, të nenit 53, pika 5, shkronja “d” të ligjit nr. 53/2014, datë
22.5.2014, “Për sigurimin e depozitave”, të ndryshuar, të nenit 35, pika 4, të ligjit nr. 52/2016, datë
19.5.2016, “Për shoqëritë e kursim-kreditit dhe unionet e tyre’, si dhe të nenit 6, të nenit 7, të nenit 8 të udhëzimit nr. 4188, datë 1.9.2016, “Për sigurimin e depozitave në shoqëritë e kursim-kreditit”, si dhe
shkresën e Bankës së Shqipërisë nr. 6605/9, Prot., datë 19.7.2017, për pajisjen e SHKK “UniFin” me licencën nr. 1/1, datë 14.7.2017, me propozim të Drejtorit të Përgjithshëm,


VENDOSI:

1. Për anëtarësimin në skemën e sigurimit të depozitave dhe dhënien e certifikatës shoqërisë së kursim-kreditit “UniFin”.
2. Autorizohet Drejtori i Përgjithshëm për dorëzimin e certifikatës shoqërisë së kursim-kreditit
“UniFin”.
3. Të informohet Autoriteti Mbikëqyrës mbi këtë vendim.
Ky vendim hyn në fuqi 15 ditë pas publikimit në Fletoren Zyrtare dhe i dërgohet shoqërisë së kursim-
kreditit “UniFin”, brenda 7 ditëve kalendarike nga miratimi i tij.

